[pic] | KOMISIJA EVROPSKIH SKUPNOSTI |

Bruselj, 11.8.2006

COM(2006) 462 konč.

1997/0335 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih je predložil Evropski parlament glede predloga

DIREKTIVE EVROPSKEGA PARLAMENTA IN SVETA o tehničnih predpisih za plovila, namenjena za plovbo po celinskih plovnih poteh in o razveljavitvi Direktive 82/714/EGS

( O SPREMEMBAH PREDLOGA KOMISIJEv skladu s členom 250 (2) Pogodbe ES)

1997/0335 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih je predložil Evropski parlament glede predloga

DIREKTIVE EVROPSKEGA PARLAMENTA IN SVETA o tehničnih predpisih za plovila, namenjena za plovbo po celinskih plovnih poteh in o razveljavitvi Direktive 82/714/EGS

1. Uvod

Točka (c) tretjega pododstavka člena 251(2) Pogodbe ES zahteva, da Komisija poda mnenje o spremembah, ki jih je predložil Evropski parlament ob drugi obravnavi. Komisija spodaj podaja svoje mnenje o spremembah, ki jih je predlagal Parlament.

2. Ozadje

Datum predložitve predloga EP in Svetu (dokument COM(1997) 644 konč. – 1997/0335(COD)): | 9. december 1997 |

Datum mnenja Evropskega ekonomsko-socialnega odbora: | 25. marec 1998 |

Datum predložitve spremenjenega predloga: (dokument COM(2000) 419 konč.): | 19. julij 2000 |

Datum soglasnega sprejetja skupnega stališča: | 23. februar 2006 |

Datum mnenja Evropskega parlamenta, druga obravnava | 5. julij 2006 |

3. Namen predloga

Namen spremembe predloga Direktive Evropskega parlamenta in Sveta o spremembi Direktive 82/714/EGS o tehničnih predpisih za plovila, namenjena za plovbo po celinskih plovnih poteh, ki jo je pripravila Komisija, je uskladiti tehnične zahteve Skupnosti za sodobne standarde, ki urejajo plovbo po Renu, z namenom vzpostavitve enotnega sistema za celotno omrežje evropskih vodnih poti. Predlog bi moral tudi olajšati prilagajanje teh tehničnih zahtev v prihodnosti s pomočjo postopka komitologije in z vidika tehničnega napredka ter spoznanj, ki izhajajo iz dela mednarodnih organizacij, zlasti Centralne komisije za plovbo po Renu (CCNR).

Za notranji trg in razvoj proste plovbe po vseh celinskih plovnih poteh v EU je potrebna harmonizacija ali uskladitev tehničnih in varnostnih predpisov v skladu z najvišjimi standardi. To bo ugodno vplivalo na prosti pretok blaga in pospešilo oblikovanje visokih varnostnih, okoljskih in družbenih standardov. Hkrati bo harmonizacija tehničnih predpisov in vzajemnega priznavanja spričeval izboljšala pogoje za pošteno konkurenco in vzpostavila enake pogoje za promet po celinskih plovnih poteh na enotnem trgu.

4. Mnenje Komisije o spremembi(-ah) Evropskega parlamenta

Komisija sprejme spremembo, ki jo je sprejel Evropski parlament ob drugi obravnavi, saj je rezultat kompromisa, dogovorjenega med Evropskim parlamentom in Svetom ob sprejetju Uredbe ob drugi obravnavi. Komisija je Parlamentu vsekakor jasno nakazala, da bo postopku komitologije posebno pozornost posvetila plovilom za rekreacijo. Sprememba tako ne spremeni ciljev in pristopa predloga Komisije.

5. Sklep

Komisija v skladu s členom 250(2) Pogodbe ES spremeni svoj predlog, kakor je navedeno zgoraj.

6. Izjava Komisije

Komisija je ob sprejemu skupnega stališča podala enostransko izjavo (glej Prilogo I).

PRILOGA I

Izjava Komisije

Komisija se obvezuje, da bo pri izvajanju te direktive tesno sodelovala s CCNR, ko bodo države članice prilagajale priloge in uporabljale Direktivo ter da bo upoštevala vse pobude, ki jih s tem v zvezi sprejme CCNR.